Alaquàs solidària amb el tercer món
22/05/2009

# Alaquàs solidària amb el tercer món

*   22/05/2009
*   [Imprimir](#)
*   Compartir
*    https://www.alaquas.org/documento.asp?id\_do=11394

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11394%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20solid%C3%A0ria%20amb%20el%20tercer%20m%C3%B3n)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11394/0";a2a\_config.onclick = 1;a2a\_config.locale = "es";

L'Ajuntament d'Alaquàs organitza diverses activitats solidàries aquest cap de setmana per recaptar fons per a projectes de cooperació internacional

El Sopar i el Joc Solidari són dues de les activitats centrals de l'Ajuntament d'Alaquàs i de la Casa de Joventut Sauqala per recaptar fons per destinar-los a projectes de cooperació internacional. Aquestes activitats solidàries es celebren cada any per conscienciar la població, i especialment els escolars de la ciutat, de la importància de cooperar amb els països del tercer món.

El Sopar Solidari tindrà lloc el divendres 22 de maig a les 21:30 hores al col·legi Vila d'Alaquàs. En ell es presentaran els projectes de cooperació internacional amb els que es col·laborarà enguany a través del Joc Solidari. A les 23 hores tindrà lloc un taller de danses participatives, del món i populars. Abans del sopar, cap a les 20 hores, a l'institut Faustí Barberà, tindrà lloc l'obra de teatre Mezclas, a càrrec del Grup de Teatre Ratos.

A l'endemà, el dissabte 23 de maig a partir de les 10:30 hores començarà el Joc Solidari, una activitat que consisteix a ensenyar els xiquets i xiquetes, mitjançant diverses proves, les diferències que hi ha als cinc continents del món. En aquestes proves, participen l'alumnat de 5é i 6é de primària dels col·legis d'Alaquàs que jugaran per aconseguir diners que es destinaran al projecte de cooperació internacional que han seleccionat i treballat prèviament a les aules.

Així, el col·legi Madre Josefa Campos destinarà enguany la seua ajuda a la restauració d'aules i l'ampliació del col·legi Nostra Senyora del Pilar de Masaya (Nicaragua); el Vila d'Alaquàs contribuirà amb els seus diners a millorar la vida dels fills de mares soles en situació difícil a la ciutat d'Agadir (Marroc); el col·legi Ciutat de Cremona donarà suport a l'organització de xiquets i xiquetes treballadores del Cantón de Paute, a Azuay (Equador). Els col·legis González Gallarza, Olivar I i Sanchis Almiñano faran la seua aportació al projecte "Ampliació d'un centre de recuperació nutricional a Bobo Diolasso, Burkina Faso" i el col·legi Bonavista subvencionarà el projecte "Construcció i equipament de l'àrea de cuina i banys de la parròquia per a la millora del funcionament i atenció de persones de la tercera edat al municipio Tonacatepeque de El Salvador".